
LĒMUMS

Gulbenē, 2024. gada 3. oktobrī
      
Nr. GNP 2024/52/EKII
Gulbenes novada pašvaldības iepirkumu komisija izveidota saskaņā ar Gulbenes domes sēdes 2024. gada 18. janvāra lēmumu „Par Gulbenes novada pašvaldības iepirkumu komisijas apstiprināšanu” (protokols Nr. 1, 7.p) un 2024. gada 25. jūlija lēmumu “Par izmaiņām Gulbenes novada pašvaldības iepirkumu komisijas sastāvā” (protokols Nr. 15, 58.p) šādā sastāvā:

komisijas priekšsēdētāja 
Evita Lode – Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste,

komisijas locekļi
Guntra Rone - Gulbenes novada Centrālās pārvaldes Finanšu nodaļas vadītāja; 

Agnese Zagorska – Gulbenes novada Centrālās pārvaldes Finanšu nodaļas finanšu ekonomiste;


Teiksma Vītola – Gulbenes novada Centrālās pārvaldes Attīstības un iepirkumu nodaļas vecākā iepirkumu speciāliste;

Atis Jencītis – Gulbenes novada domes deputāts,

izvērtēja iepirkumā “Ielu gaismekļu nomaiņa uz LED gaismekļiem Gulbenes pilsētā”, identifikācijas numurs GNP 2024/52/EKII, iesniegtos piedāvājumus.


Atbilstoši iepirkuma nolikuma 2.1.1.punktam iepirkuma priekšmets ir ielu apgaismojuma nomaiņa uz LED gaismekļiem un gaismekļu kontrolieru piegāde un uzstādīšana Gulbenes pilsētā saskaņā ar tehnisko specifikāciju un finanšu piedāvājumu. Iepirkuma nolikuma 2.1.2.punktā noteiktais CPV kods: 434993000-4 (ielu apgaismojums), papildus CPV kods: 31000000-6 (elektriskie mehānismi, aparāti, iekārtas un palīgmateriāli; apgaismojums); 45316100-6 (āra apgaismes ierīču uzstādīšana). Saskaņā ar iepirkuma nolikuma 2.1.4. un 2.1.5.punktu, pretendents drīkst iesniegt tikai vienu piedāvājumu par visu iepirkuma apjomu un nevar iesniegt piedāvājuma variantus. 

Līdz 2024. gada 1. oktobrim, plkst. 10.00, elektroniskajā iepirkumu sistēmā iepirkumā “Ielu gaismekļu nomaiņa uz LED gaismekļiem Gulbenes pilsētā”, identifikācijas numurs GNP 2024/52/EKII, ir saņemti 2 (divi) pretendentu piedāvājumi:
1) SIA „ELTORS”, reģ. Nr. 40103198276, „Pīlādži”, Brankas, Cenu pagasts, Jelgavas novads, LV-3042, (piedāvātā līgumcena – 20530,69 EUR);
2) Sabiedrība ar ierobežotu atbildību „MARITEC”, reģ. Nr. 44103024338, Peldu iela 14A, Alūksne, Alūksnes novads, LV-4301, (piedāvātā līgumcena – 15885,40 EUR).

Saskaņā ar Publisko iepirkumu likuma 9.panta septīto daļu un nolikuma prasībām iepirkumu komisija veic iesniegto piedāvājumu izvērtēšanu.
Iepirkumu komisija konstatēja, ka Elektronisko iepirkumu sistēmas e-konkursu apakšsistēmā iepirkumā “Ielu gaismekļu nomaiņa uz LED gaismekļiem Gulbenes pilsētā”, identifikācijas numurs GNP 2024/52/EKII, pretendentu iesniegtajos piedāvājumos piedāvātā līgumcena pārsniedz pasūtītāja norādīto līgumcenu, proti, Elektronisko iepirkumu sistēmā publicēto līgumcenu – 15000,00 EUR bez PVN.
Ņemot vērā iepriekš minēto un Publisko iepirkumu likuma mērķus, kas noteikti tā 2.pantā, proti, nodrošināt piegādātāju brīvu konkurenci, vienlīdzīgu un taisnīgu attieksmi pret tiem, valsts un pašvaldību līdzekļu efektīvu izmantošanu, maksimāli samazinot pasūtītāja riskus, ka līgums varētu tikt neizpildīts kvalitatīvi, un pamatojoties uz Publisko iepirkumu likuma 9.panta 13.1 daļu pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums.
Pamatojoties uz iepriekš minēto, Publisko iepirkumu likuma 9.panta 13.1 daļu un iepirkuma nolikuma 6.5.punktu, atklāti balsojot par – 5, pret – 0, iepirkumu komisija nolemj:
1.1. PĀRTRAUKT iepirkumu “Ielu gaismekļu nomaiņa uz LED gaismekļiem Gulbenes pilsētā”, identifikācijas numurs GNP 2024/52/EKII, finanšu līdzekļu trūkuma dēļ.
1.2. Saskaņā ar Publisko iepirkumu likuma 9.panta divdesmit trešo daļu pretendents, kurš iesniedzis piedāvājumu iepirkumā, uz kuru attiecas šā panta noteikumi, un kurš uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.
Komisijas priekšsēdētāja 

